A-choude ar Meurzh 12 a viz Gourhelen emañ Franck Le Borgne é arsav debriñ.  Hennezh a zo e penn an embregerezh One network energies staliet e Planvour. Gete vez staliet pannelloù heol. Faotiñ a ra dezhoñ ma vo liammet ar greizenn neus savet da broduiñ tredan get an heol get ar rouedad ERDF. Ar gwir-mañ noa tapet e-raok ar moratoire bouezhet e miz an azvent paset get ar gouarnamant. Get an destenn-se, neo ket mui ERDF  rediet da breniñ an tredan produet get kreizennoù a-seurt-se get ur priz lakaet en a-raok. Get tri den arall neus postet Franck Le Borgne ur million pemp kant mil euro en afer. Choant neus da reiñ da glevet mouezh patroned an antreprizioù bihan a laboura en dachenn ekonomikel-se. Dimercher oa un dolpadenn e Sant Aleustr. Yaëlle ar Mouel oa àr ar lech.